Futurama telesailaren pertsonaiak

Futurama marrazki bizidunetako telesailaren pertsonaiak.

 Pertsonaia nagusiak 
 Philip J. Fry: berez XX. mendean jaioa, baina istripuz XXXI.ean amaitu duen pizza banatzaile gaztea da. Etorkizuneko mendean, banatzaile gisa lan egiten segitzen du, Planet Express enpresan. Leela lankideaz maitemindurik dago.
 Bender Tolestutzaile Rodriguez: robot alkoholiko, erretzaile, kleptomano, neskazale eta jenio bizikoa da; Mexikon fabrikatua izan zen eta bere espezializazioa gauzak tolestea da. Fryren lagunik onena da eta elkarrekin bizi dira.
 Turanga Leela: begi bakarreko neska gaztea, umezurtz etxe batean hezi zen; bere jatorria ezagutzea haren nahirik handiena da. Fry ezagutu zuenean, harekin batera Planet Expressen lanean hasi zen, espazio-ontziko kapitain gisa.
 Hubert J. Farnsworth Irakaslea: agure hori Planet Expressko burua eta belaunaldi askoren ondorengo Fryren biloba da. Zientzialaria den aldetik, denbora asmakizun harrigarriak egiten pasatzen du.
 Amy Wong: Marteko familia dirudun baten alaba bakarra da. Planet Expressen ingeniari gisa lan egiten du.
 John A. Zoidberg Doktorea: txipiroi gorriaren itxurako estralurtarra da; eskuen ordez bi matxarda handi ditu. Planet Expressko medikua da.
 Hermes Conrad: Jamaikan jaioa; Planet Expressko gai burokratiko guztiez arduratzen da. Labarbara izeneko emakume batekin ezkonduta dago eta seme bat dute.

 Bigarren mailako pertsonaiak 
 Hozkadatxo: Leelaren maskotarena egiten du, baina berez Lurrean eginkizun batzuk betetzen ari da.
 Zapp Brannigan: Lurreko armadaren burua da. Leelarekin oheratu zen behin eta handik aurrera ez du pakean uzten.
 Kif Kroker: Zapp Braniganen laguntzaile estralurtarra da eta Amy Wongen mutil laguna.
 Scruffy: Planet Expressko atezaina.
 Cubert Farnsworth: Hubert Farnsworth Irakaslearen klon gaztea. Ez ditu aurrekoaren pausoak jarraitu nahi. Dwight eta Tinny Timen laguna da.
 LaBarbara Conrad: Hermesen emaztea.
 Dwight Conrad: Hermes eta LaBarbararen semea eta Cubert eta Tinny Timen laguna da.
 Leo eta Inez Wong: Amyren gurasoak. Marteko familiarik aberatsena dira.
 Turanga Morris eta Munda: Leelaren gurasoak. Estoldetan bizi den mutante bikotea.

 Doilorrak 
 Ama: Lurreko robot enpresa garrantzitsuenaren zuzendaria. Amona zahar on baten itxura ematen du komunikabideen aurrean baina, berez, oso zitala eta zekena da.
 Walt, Larry eta Igner: Amaren hiru semeak.
 Ogden Wernstrom Doktorea: Farnsworth Irakaslearen ikasle ohia eta etsaia.
 Richard Nixon: XX. mendeko AEBetako lehendakari berberaren burua da. XXXI. mendean, Lurreko lehendakaria da.
 Lrrr eta Ndnd: Omicron Persei 8 planetako buruzagiak dira.
 Bizar Zuri Robota: Santa Clausen lana egiteko sortu zuten robota da. Akats baten erruz bere ustez inor ez da opariak jasotzeko bezain ona eta oso arriskutsua da.
 Donbot, Joey Mousepad eta Kurrika: Robot mafioso taldea.
 Deabru Robota: Lurrean dagoen benetako infernu baten deabru robota da.
 Roberto: Robot psikopata eta lapurra da. Benderren laguna.
 Barbados Slim: LaBarbararen mutil lagun ohia eta Hermesen etsaia.

 Famatuak 
 Calculon: Lurreko aktore robot famatua. Telesailetan egiten du lan gehienbat.
 Morbo eta Linda: telebistako bi kazetari dira. Lehena estralurtar beldurgarri bat da eta bigarrena neska hilehori gazte bat.
 Hypnoapoa: bere begiekin hipnotizatzeko boterea duen apo handia. Telebistako programa bateko protagonista bakarra da.
 Famatuen buruak: historiako famatu askoen buruak, ontzi barruan daude.
 Elzar: neptunoar sukaldari prestigiotsua. Lurreko jatetxe batean lan egiten du.

 Beste pertsonaiak 
 Tim Txikia: Robot haur hankamotza. Cubert eta Dwighten laguna da.
 URL eta Smitty: New New Yorkeko bi polizia. URL robota da, eta Smitty gizakia. Biak homosexualak dira, eta elkarrekin irtetzen dute.
 Ethan Tate: Harlem Globetrottersen lider adimentsua da, eta Planet Express langileen laguna.
 C. Randall Poopenmeyer Alkatea: New New York hiriko alkatea.
 Hedonismbot: Urrezko robota, grezia zaharraren enperadore bat bezala jokatzen du.
 Hattie McDoogal: Katu batsuk duen andre zahar bat da.
 Petunia: Antza denez prostituta lan egiten duen emakume bat da.
 Preacherbot: Lurreko erlijio nagusienetako baten apaiz robota da.
 Hyperoilarra: Lurreko oilar itsurako abokatu bat. Bere lanean ez da oso ona.
 Flexo: Benderren antza handia duen robota da.

 XX. mendearen jendea 
 Panucci Jauna: Pizzeria bateko jabea eta Fryren nagusia XX. mendean.
 Yancy Fry: Fryren anaia handia.
 Fryren gurasoak: Fry eta Yancyren aita eta ama.
 Philip J. Fry II: Yancy Fryren semea, osabaren izen bera daramana. XXI. mendean Martera iritsi zen lehen pertsona izan zen.
 Seymur: Fryren XX. mendeko txakurra.
 Michelle: XX. mendeko Fryren neska laguna, bera ere XXXI. mendera joan zen.

 Filmetako pertsonaiak 
 Lars Fillmore: Buruen museoko langilea eta Leelaren mutil laguna.
 Nudar: Estralurtar talde baten burua da denbora bidaien sekretua bereganatzen duena.
 Lilu: Fryk zaintzen duen itsasoko narbala da.
 Zylex: Lehen filmeko kredituetan protagonista moduan agertzen da, baina gero ez du ezer egiten.
 Colleen: Bost mutil lagun dituen neska gaztea (horietako bat Fry da).
 Yivo: Beste dimentsio bateko izakia milioka garroz osatutakoa.
 Fanny: Donboten emazte robota.
 Frida Waterfall: Neska feminista eta ekologista gaztea.
 Hutch Waterfall: Talde sekretu bateko kidea den eskalea.
 Encyclopodak: Desagertzear dauden izakien ADNa gordetzen duen izakia.
 Iluna: Unibertsoko izaki guztiak akabatu nahi dituen izakia.


Pertsonaiak